ولك ها ياكلب جنك اشتاكيـــت
مليت اني منه ونته مامليت؟؟
ميحبك يكلبي شبيك بسّك عاد
نساك اللي تحبه ونته ابد منسيت
ميفكر بعد ميهمه حالك هاذ
ولاتنزل ابد دمعاته مهما بجيت
لاتهتم يكلبي وانسه حبه ارجوك
قابل كلبه انته ومني اتبريت؟؟!!
اعرفك ذايب وخلصان ميت شوك
اي بس كابر بعد اعرف ولك حنيّت
اريدك مثلي متبين حزن عيناك
موهذا اني يمك والله هم عانيت
مااذكر جبرتك كافي هذا النوح
انته الجازفت بالحب تره وحبيت
اتحمل نتيجة تعبك المافـــــاد
وحدك انته وحدك بالجرح ظليت
انسه الصار بيك وخلني خل ارتاح
ياكلبي تعبت منك تره وجنيّيت
اموتك حتى اخلص؟ لواموت شلوون؟
اي مو من البجي بدموعي وك غصييت
اغني وجني ماشايل هموم الكون
ليش تصير ضدي وبس حزن غنيت؟
سويتك صدك شاعر تحبه الناس
ردتك تنسى بس كلشي ماسويّت
ظليت بحنانك وبمحبتك ذيج
بعدك بالحلم عايش فلا فزيت
بعتني ونته كلبي وصرت مثله انوب
تفكر بالنساك وعني اتخليّت.......
فائـق تحيــــــــــــــــــــــــاتي